একাডেমি সম্মানসূচক পুরস্কার
একাডেমি সম্মানসূচক পুরস্কার একাডেমি পুরস্কারগুলোর একটি যা ১৯২৮ সাল থেকে অনিয়মিতভাবে প্রদান করা হচ্ছে। একাডেমি অফ মোশন পিকচার আর্টস অ্যান্ড সাইন্সেস এটি প্রদান করে। চলচ্চিত্রের যে বিষয়গুলো অস্তিত্বশীল একাডেমি পুরস্কারের কোন ক্ষেত্রের মধ্যে পড়েনা সেগুলোকে পুরস্কৃত করার জন্যই এর প্রচলন করা হয়। বর্তমানে মূলত আজীবন অর্জনের ভিত্তিতে এই পুরস্কার দেয়া হয়ে থাকে।